CELEX: 32020D0660
Language: ro
Date: 2020-05-15 00:00:00
Title: Decizia de punere în aplicare (UE) 2020/660 a Comisiei din 15 mai 2020 de modificare a Deciziei de punere în aplicare (UE) 2019/1326 în ceea ce privește compatibilitatea electromagnetică a contactoarelor și demaroarelor electromecanice, a dispozitivelor de stingere a arcului electric, a tablourilor de distribuție destinate să fie operate de persoane obișnuite și a cărucioarelor de manipulare

18.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 155/16
               
            
         DECIZIA DE PUNERE ÎN APLICARE (UE) 2020/660 A COMISIEI
         din 15 mai 2020
         de modificare a Deciziei de punere în aplicare (UE) 2019/1326 în ceea ce privește compatibilitatea electromagnetică a contactoarelor și demaroarelor electromecanice, a dispozitivelor de stingere a arcului electric, a tablourilor de distribuție destinate să fie operate de persoane obișnuite și a cărucioarelor de manipulare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2014/30/UE a Parlamentului European și a Consiliului (2), echipamentele electrice care sunt conforme cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, trebuie să fie considerate a fi în conformitate cu cerințele esențiale vizate de standardele respective sau de părți ale acestora, prevăzute în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2016) 7641 a Comisiei (3), Comisia a înaintat o cerere Comitetului European de Standardizare (CEN), Comitetului European pentru Standardizare în Electrotehnică (Cenelec) și Institutului European de Standardizare în Telecomunicații (ETSI) cu privire la elaborarea și revizuirea standardelor armonizate pentru compatibilitatea electromagnetică în sprijinul Directivei 2014/30/UE.
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 7641, CEN și Cenelec au elaborat standardele armonizate EN IEC 60947-4-1:2019 pentru contactoare și demaroare electromecanice și EN IEC 60947-9-1:2019 pentru dispozitive de stingere a arcurilor electrice.
                  
               
                     (4)
                  
                  
                     Pe baza cererii prevăzute în Decizia de punere în aplicare C(2016) 7641, CEN și Cenelec au revizuit standardul armonizat EN 12895:2015, a cărui referință este publicată în seria C a Jurnalului Oficial al Uniunii Europene (4). Această revizuire a dus la adoptarea standardului armonizat EN 12895:2015+A1:2019 pentru cărucioare de manipulare.
                  
               
                     (5)
                  
                  
                     Comisia, împreună cu CEN și cu Cenelec, a evaluat dacă standardele armonizate EN IEC 60947-4-1:2019, EN IEC 60947-9-1:2019 și EN 12895:2015+A1:2019 respectă cererea prevăzută în Decizia de punere în aplicare C(2016) 7641.
                  
               
                     (6)
                  
                  
                     Standardele EN IEC 60947-4-1:2019, EN IEC 60947-9-1:2019 și EN 12895:2015+A1:2019 îndeplinesc cerințele esențiale pe care urmăresc să le reglementeze și care sunt prevăzute în Directiva 2014/30/UE. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (7)
                  
                  
                     Specificațiile tehnice pentru imunitatea electromagnetică a produselor care fac obiectul standardului armonizat EN 55103-2:2009, a cărui referință este publicată în seria C a Jurnalului Oficial al Uniunii Europene (5)
                        , fac de asemenea obiectul unui standard armonizat mai recent, EN 55035:2017, a cărui referință este publicată în Jurnalul Oficial al Uniunii Europene prin Decizia de punere în aplicare (UE) 2019/1326 a Comisiei (6). Prin urmare, standardul armonizat EN 55103-2:2009 trebuie să fie retras.
                  
               
                     (8)
                  
                  
                     CEN și Cenelec au elaborat o rectificare, EN 61439-3:2012/AC:2019-04, pentru a corecta standardul armonizat EN 61439-3:2012, a cărei referință este publicată în seria C a Jurnalului Oficial al Uniunii Europene (7). Întrucât rectificarea introduce corecții tehnice și pentru a se asigura aplicarea corectă și coerentă a standardului armonizat EN 61439-3:2012, este oportun ca referința standardului armonizat să fie publicată împreună cu referința rectificării în Jurnalul Oficial al Uniunii Europene.
                  
               
                     (9)
                  
                  
                     Prin urmare, este necesar să se retragă din seria C a Jurnalului Oficial al Uniunii Europene referințele standardelor armonizate EN 55103-2:2009, EN 12895:2015 și EN 61439-3:2012. Pentru a acorda producătorilor suficient timp să se pregătească pentru aplicarea standardelor armonizate EN 55035:2017, EN 12895:2015+A1:2019 și EN 61439-3:2012, astfel cum au fost corectate de standardul EN 61439-3:2012/AC:2019-04, este necesar să se amâne retragerea referințelor standardelor armonizate EN 55103-2:2009, EN 12895:2015 și EN 61439-3:2012.
                  
               
                     (10)
                  
                  
                     Anexa I la decizia de punere în aplicare (UE) 2019/1326 conține referințele standardelor armonizate care conferă o prezumție de conformitate cu Directiva 2014/30/UE. Referințele standardelor armonizate EN IEC 60947-4-1:2019, EN IEC 60947-9-1:2019, EN 61439-3:2012 astfel cum au fost corectate prin standardele EN 61439-3:2012/AC:2019-04 și EN 12895:2015+A1:2019 trebuie incluse în anexa I la decizia de punere în aplicare (UE) 2019/1326.
                  
               
                     (11)
                  
                  
                     Anexa II la Decizia de punere în aplicare (UE) 2019/1326 conține referințele standardelor armonizate elaborate în sprijinul Directivei 2014/30/UE care sunt retrase din Jurnalul Oficial al Uniunii Europene. Referințele standardelor armonizate EN 55103-2:2009, EN 12895:2015 și EN 61439-3:2012 trebuie incluse în anexa II la Decizia de punere în aplicare (UE) 2019/1326.
                  
               
                     (12)
                  
                  
                     Prin urmare, este necesar ca Decizia de punere în aplicare (UE) 2019/1326 să fie modificată în consecință.
                  
               
                     (13)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1326 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2019/1326 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
            
         
         
            Adoptată la Bruxelles, 15 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (JO L 96, 29.3.2014, p. 79).
         
            (3)  Decizia de punere în aplicare C(2016) 7641 a Comisiei din 30 noiembrie 2016 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește standardele armonizate în sprijinul Directivei 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică.
         
            (4)  JO C 246, 13.7.2018, p. 1.
         
            (5)  JO C 246, 13.7.2018, p. 1.
         
            (6)  Decizia de punere în aplicare (UE) 2019/1326 a Comisiei din 5 august 2019 privind standardele armonizate pentru compatibilitatea electromagnetică elaborate în sprijinul Directivei 2014/30/UE a Parlamentului European și a Consiliului (JO L 206, 6.8.2019, p. 27).
         
            (7)  JO C 246, 13.7.2018, p. 1.
      
      
         
            ANEXA I
            În anexa I la Decizia de punere în aplicare (UE) 2019/1326 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „6.
                        
                        
                           EN IEC 60947-4-1:2019
                           Aparataj de joasă tensiune – Partea 4-1: Contactoare și demaroare de motoare – Contactoare și demaroare electromecanice
                        
                     
                           7.
                        
                        
                           EN IEC 60947-9-1:2019
                           Aparataj de joasă tensiune – Partea 9-1: Sisteme active de limitare a defectelor de arc electric – Dispozitive de stingere a arcului electric
                        
                     
                           8.
                        
                        
                           EN 61439-3:2012
                           Ansambluri de aparataj de joasă tensiune. Partea 3: Tablouri de distribuție destinate să fie operate de persoane obișnuite (DBO)
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Cărucioare de manipulare – compatibilitate electromagnetică”
                        
                     
         
      
      
         
            ANEXA II
            În anexa II la Decizia de punere în aplicare (UE) 2019/1326 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „4.
                        
                        
                           EN 55103-2:2009
                           Compatibilitate electromagnetică. – Standard de familie de produse pentru aparate de uz profesional audio, video, audiovizuale și de comandă a luminilor pentru spectacole. – Partea 2: Imunitate
                        
                        
                           18 noiembrie 2021
                        
                     
                           5.
                        
                        
                           EN 61439-3:2012
                           Ansambluri de aparataj de joasă tensiune – Partea 3: Tablouri de distribuție destinate să fie operate de persoane obișnuite (DBO)
                        
                        
                           18 noiembrie 2020
                        
                     
                           6.
                        
                        
                           EN 12895:2015
                           Cărucioare de manipulare – compatibilitate electromagnetică
                        
                        
                           18 noiembrie 2021”